जबलपुर । रेलवे ने पर्यावरण को सहेजने का काम शुरू कर दिया है। इसके लिए हर रेलवे जोन, अपने रेल मंडल की सीमा में आने वाले स्टेशन, रेलवे कालोनी और अन्य क्षेत्रों में वाटर हार्वेस्टिंग से लेकर गंदगी हटाने के लिए ट्रीटमेंट प्लांट और पौधारोपण जैसे कामों को करेगा। रेलवे स्टेशन को प्लास्टिक फ्री जोन बनाने के लिए रेलवे जागरूकता अभियान भी चलाएगा। इसमें जोन के तीनों मंडलों में 13 करोड़ 66 लाख रुपए खर्च किए जाएंगे।